Эдуард Злобін

Эдуард Львовіч Злобін (2 мая 1972, Пінск, БССР — 9 жніўня 2024, Пінск, Беларусь) — беларускі гісторык, архівіст і краязнавец. Спецыяліст па вывучэнні і захаванні агульнай этнакультурнай і гістарычнай спадчыны Беларусі, Польшчы і Ізраіля.

 Біяграфія 
Эдуард Злобін нарадзіўся ў Пінску ў сям'і вайскоўца. Скончыў сярэднюю школу № 7 горада Пінска. У 1994 годзе скончыў Гісторыка-архіўны інстытут Расійскага дзяржаўнага гуманітарнага ўніверсітэта ў Маскве.

Пасля вяртання ў Беларусь актыўна займаўся навукова-даследчай і грамадскай дзейнасцю, накіраванай на захаванне гістарычнай спадчыны. Памёр 9 жніўня 2024 года ў Пінску.

 Навуковая і грамадская дзейнасць 

Эдуард Злобін з'яўляўся аўтарам шматлікіх даследаванняў, прысвечаных перапляценню беларускай, польскай і яўрэйскай гісторыі. Яго працы публікаваліся ў беларускім гістарычным часопісе «Гістарычная брама», польскім штоквартальніку «Echa Polesia» і міжнародным яўрэйскім альманаху «Мішпоха».

Эдуард Злобін прымаў актыўны ўдзел у захаванні памяці пра выдатных гістарычных і рэлігійных дзеячаў. Ён з'яўляўся адным з ініцыятараў памятных мерапрыемстваў, прысвечаных сусветна вядомаму рэпарцёру Рышарду Капусцінскаму, а таксама даследаваў жыццёвы шлях і духоўную спадчыну кардынала Казіміра Свёнтка.

Значны ўнёсак Злобін зрабіў у вывучэнне Халакосту. Ён выступіў сааўтарам фундаментальнага даследавання «Халакост на Піншчыне» (2007). Таксама, сумесна з гісторыкам Рытай Марголінай, ён дакументальна пацвердзіў правы яўрэйскай абшчыны на будынак сінагогі Пэрлавых у Пінску, што дазволіла вярнуць будынак вернікам і правесці яго рэстаўрацыю.

У 2007 годзе падчас вобшуку праваахоўнымі органамі быў канфіскаваны і значна пашкоджаны асабісты архіў даследчыка, які ўтрымліваў унікальныя дакументы, фатаграфіі і відэаматэрыялы па гісторыі рэгіёна, сабраныя за дзесяцігоддзі працы.

 Праект Луізы Арнер Бойд 
З'яўляўся ўдзельнікам міжнароднага праекта «Дарогамі экспедыцыі Луізы Арнер Бойд. Да 80-годдзя легендарнай экспедыцыі амерыканкі», рэалізаванага пры падтрымцы Пасольства ЗША ў Рэспубліцы Беларусь і Дэпартамента па гуманітарнай дзейнасці пры Прэзідэнце Рэспублікі Беларусь. У межах праекта выступіў сааўтарам-складальнікам навукова-папулярнага фотаальбома «Палессе Луізы Бойд» (2015), для падрыхтоўкі якога праводзіў даследчую працу ў архівах амерыканскай падарожніцы; выданне вытрымала два перавыданні (2015, 2018). Акрамя выдавецкай дзейнасці, у межах праекта Эдуард Злобін удзельнічаў у распрацоўцы тэматычнага экскурсійнага маршруту і здымках дакументальнага фільма «Палессе Луізы Бойд» (2015).

 Экскурсійная дзейнасць 
Паралельна з навуковай працай Злобін займаўся распрацоўкай і правядзеннем аўтарскіх экскурсій, якія звязваюць гісторыю Беларусі, Польшчы і Ізраіля. Асаблівую ўвагу надаваў захаванню памяці пра выдатных дзеячаў культуры і мастацтваПятро Савіч. Пінская экскурсія па слядах Ежы Орды // KamunikatІрына АРЛОВА. Некропаль Пінска: сувязь часоў // Зара, 10.12.2023.

 Выбраныя працы 









 Зноскі 

Катэгорыя:Гісторыкі
Катэгорыя:Краязнаўцы